61967J0018
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 30ής Νοεμβρίου 1967 (
*1
)
Αντικείμενο της υποθέσεως:
Ερμηνεία των άρθρων 28, παράγραφος 1, b, του κανονισμού 3 και 13, παράγραφος 4, του κανονισμού 4 του Συμβουλίου της ΕΟΚ περί κοινωνικής ασφαλίσεως των διακινουμένων εργαζομένων.
Διατακτικό της αποφάσεως:
Όταν περίοδοι εξομοιούμενες προς περιόδους ασφαλίσεως δυνάμει της νομοθεσίας κράτους μέλους συμπίπτουν χρονικά προς πραγματικές περιόδους ασφαλίσεως που συμπληρώθηκαν σε άλλο κράτος και γεννούν εκεί δικαίωμα συντάξεως, και όταν οι μονάδες χρόνου που λαμβάνονται υπόψη από τη νομοθεσία των κρατών αυτών είναι διαφορετικές, πρέπει, όσον αφορά τόσο τον παρονομαστή όσο και τον αριθμητή του κλάσματος που χρησιμοποιείται για τον αναλογικό επιμερισμό, να γίνει μετατροπή στη μικρότερη χρησιμοποιούμενη από τα κράτη μονάδα χρόνου, όταν αυτή αποτελεί τμήμα της άλλης, ή, αν αυτό δεν συμβαίνει, σε κοινό πολλαπλάσιο.
Πρόταση του γενικού εισαγγελέα:
Πρότεινε να δοθεί η απάντηση ότι, κατά την εφαρμογή του Κανονισμού 3, ο παρονομαστής του κλάσματος που χρησιμοποιείται για τον αναλογικό επιμερισμό πρέπει να υπολογίζεται, όπως το υποθετικό ποσό, στη μονάδα χρόνου που προβλέπουν οι διατάξεις του κράτους μέλους δυνάμει των οποίων ελήφθησαν υπόψη οι περίοδοι ασφαλίσεως ο αριθμητής αυτού του κλάσματος πρέπει και αυτός να υπολογίζεται σ' αυτή τη μονάδα χρόνου για τις περιόδους κατά τη διατήρηση των οποίων ο ασφαλισμένος υπαγόταν αποκλειστικά στη νομοθεσία του κράτους μέλους αυτού. Κατά τα λοιπά, η πρόταση ταυτίζεται κατά βάση με το διατακτικό.
(
*1
)	Γλώσσα διαδικασίας: η γαλλική.